title: Wilson da Silva Piazza
text: Wilson da Silva Piazza (pell anavezetoc'h evel Piazza), bet ganet d'ar 25 a viz C'hwevrer 1943 e Ribeirão das Neves (Minas Gerais, Brazil), a zo bet ur melldroader etrebroadel brazilian.
  
  Graet e veze Capitão pe Jacaré anezhañ ivez.
  
  Div wech ha hanter-kant en devoa douget krez gwer hag aour A Seleção etre 1967 ha 1976, hep merkañ pal ebet.
  
  Kib vell-droad ar bed
  Difenner kreiz e bost dezhañ war an dachenn, kemeret en devoa perzh Piazza e daou zalc'h :
   Kib vell-droad ar bed 1970 bet aozet e Mec'hiko ma oa aet ar maout gant skipailh broadel Brazil. Perzh e oa eus ar skipailh – Félix - Carlos Alberto, Brito, Piazza, Everaldo - Clodoaldo, Gérson - Jairzinho, Tostão, Pelé, Rivellino – a c'hounezas ar gourfenn ouzh hini Italia en Estadio Azteca (Mec'hiko) d'an 21 a viz Mezheven 1970,
   Kib vell-droad ar bed 1974 bet aozet en Alamagn ar C'hornôg.
  
  Notennoù ha daveennoù 
  
  Ganedigezhioù 1943
  Melldroaderien Brazil